钦定古今图书集成/明伦汇编/官常典/第744卷 > 谢志望 胡梦雷 金应旸 何常明
## 钦定古今图书集成/明伦汇编/官常典/第744卷 > 谢志望 胡梦雷 金应旸 何常明

按《绍兴府志》：“谢志望，国子生；胡梦雷，庠生；并馀姚人；
金应旸，山阴人。贼自海上蔓延姚、嵊，志望等与知事
何常明分道率乡兵御之。仓卒遇贼于四明之巾岭
及三界五婆岭诸所，颇有斩获。后竟以矢尽力竭，并
遇害。事闻，诏赠何常明、谢志望太仆寺丞，荫一子入
监；胡梦雷、金应旸州同知，给其子冠带，建祠于绍兴”，
额曰“褒忠”云。